Video: Huldeblyke aan Boeremusiekikoon Nico van Rensburg | Maroela Media
'n Video volg onderaan die artikel.Die bekroonde konsertinaspeler Nico van Rensburg, is in Centurion met die klank van boeremusiek deur familie en vriende gegroet.
Die boeremusieklegende is Donderdag by sy begrafnis vereer as 'n meesterkomponis, 'n ikoon vir die ouer geslag en vaderfiguur vir jong musikante. Van Rensburg is op 12 Mei in die ouderdom van 76 ná 'n hartaanval in die 1 Militêre Hospitaal in Pretoria dood.
Die ATKV het die volgende huldeblyke aan Maroela Media gestuur:
"Nico het groot spore agtergelaat van 'n man met groot liefde vir sy gesin en 'n besonderse liefde vir boeremusiek uitgestraal wat 'n mens nie kon miskyk nie. Hy het altyd tyd gemaak om ons konsertinaspelers wat sukkel te help. As mentor sal hy altyd in ons gebede bly."
"Ons was bevoorreg om die vrolike note wat Nico op sy unieke manier laat hoor het, in passies om te sit. Niemand kon onaangeraak na sy musiek luister nie, almal se voete het gejeuk. Hy het die konsertina laat lewe. Nico se vingers op aarde het stil geword, maar sy musiekskat sal beslis bly voortleef en behoue bly."